Komunikazzjoni mill-Kummissjoni lill-Parlament Ewropew skond it-tieni sub-paragrafu ta’ l-Artikolu 251 (2) tat-Trattat KE li jikkonċerna l-pożizzjoni komuni tal-Kunsill fuq l-adozzjoni ta’ direttiva tal-Parlament ewropew u tal-Kunsill dwar il-ħtiġijiet minimi tas-saħħa u tas-sigurtà li għandhom x’jaqsmu mal-ħaddiema li huma esposti għar-riskji li jinħolqu minn aġenti fiżiċi (radjazzjoni ottika) (id-dsatax-il Direttiva individwali fit-tifsira ta' l-Artikolu 16(1) tad-Direttiva 89/391/KEE) /* KUMM/2005/0189 finali - COD 1992/0449 */





[pic] | KUMMISSJONI TAL-KOMUNITAJIET EWROPEJ | Brussel 4.5.2005 KUMM(2005) 189 finali 1992/0449 (COD) KOMUNIKAZZJONI MILL-KUMMISSJONI LILL-PARLAMENT EWROPEW skond it-tieni sub-paragrafu ta’ l-Artikolu 251 (2) tat-Trattat KE li jikkonċerna l-pożizzjoni komuni tal-Kunsill fuq l-adozzjoni ta’ Direttiva tal-Parlament Ewropew u tal-Kunsill dwar il-ħtiġijiet minimi tas-saħħa u tas-sigurtà li għandhom x’jaqsmu mal-ħaddiema li huma esposti għar-riskji li jinħolqu minn aġenti fiżiċi (radjazzjoni ottika) (id-dsatax-il Direttiva individwali fit-tifsira ta' l-Artikolu 16(1) tad-Direttiva 89/391/KEE) 1992/0449 (COD) KOMUNIKAZZJONI MILL-KUMMISSJONI LILL-PARLAMENT EWROPEW skond it-tieni sub-paragrafu ta’ l-Artikolu 251 (2) tat-Trattat KE li jikkonċerna l-pożizzjoni komuni tal-Kunsill fuq l-adozzjoni ta’ Direttiva tal-Parlament Ewropew u tal-Kunsill dwar il-ħtiġijiet minimi tas-saħħa u tas-sigurtà li għandhom x’jaqsmu mal-ħaddiema li huma esposti għar-riskji li jinħolqu minn aġenti fiżiċi (radjazzjoni ottika) (id-dsatax-il Direttiva individwali fit-tifsira ta' l-Artikolu 16(1) tad-Direttiva 89/391/KEE) 1. L-ISFOND Proposta (dokument COM(1992) 560 finali – 1992/0449 (COD)) ppreżentata lill-Parlament Ewropew* u lill-Kunsill fit-: 8.2.1993 (ĠU C 77, 18.3.1993)* mhux suġġetta għall-proċedura tal-kodeċiżjoni fiż-żmien li saret il-proposta. Opinjoni mogħtija mill-Kumitat Ekonomiku u Soċjali fit-: 30.6.1993 (ĠU C 249, 13.9.1993). Opinjoni mogħtija mill-Kumitat tar-Reġjuni fi*: * iddikkjara f’ittra ddatata t-13 ta’ Jannar 2000 li mhuwiex se jagħti opinjoni. Opinjoni tal-Parlament (l-ewwel qari) mogħtija fl-: 20.4.1994 (ĠU C 128, 9.5.1994), ikkonfermata fis-16.9.1999 (ĠU C 54, 25.2.2000). Proposta emendata mressqa lill-Kunsill nhar it-: 8.7.1994 (ĠU C 230, 19.8.1994). Data ta’ adozzjoni unanima formali tal-pożizzjoni komuni mill-Kunsill: 18.4.2005 2. L-GĦAN TAL-PROPOSTA TAL- KUMMISSJONI Il-proposta oriġinali hija bbażata fuq l-Artikolu 118a tat-Trattat (issa l-Artikolu 137) u tieħu s-sura ta’ direttiva individwali fi ħdan it-tifsira ta’ l-Artikolu 16(1) tal-Qafas tad-Direttiva 89/391/KEE. L-għan tagħha huwa l-ħarsien tal-ħaddiem kontra r-riskji lis-saħħa u s-sigurtà tagħhom meta jkunu esposti għal aġenti fiżiċi. Il-proposta tkopri erba’ aġenti fiżiċi: storbju (riskju għas-smigħ), vibrazzjoni (riskji għall-id, għad-driegħ u għall-ġisem kollu), kampijiet elettromanjetiċi u r-radjazzjoni ottika (riskji għas-saħħa minn kurrenti indotti fil-ġisem, xokkijiet, ħruq u assorbazzjoni ta’ enerġija termali). Id-dispożizzjonijiet dwar il-vibrazzjoni, il-kampijiet elettromanjetiċi u r-radjazzjoni ottika huma ġodda, filwaqt li dawk li għandhom x'jaqsmu ma' l-istorbju diġà kienu jeżistu fid-Direttiva tal-Kunsill 86/188/KEE. Il-Kunsill għażel li jikkonċentra fuq aġent fiżiku wieħed kull darba, u li jibda bil-vibrazzjoni. Id-delegazzjonijiet kollha u l-Kummissjoni aċċettaw din l-istrateġija li tikkonsisti f’li titratta aspett b’aspett tal-proposta tal-Kummissjoni, mingħajr ma jiġu abbandunati l-aspetti l-oħra, li baqgħu fuq l-aġenda tal-Kunsill li se tiġi diskussa aktar ’il quddiem. Il-Parlament Ewropew u l-Kunsill adottaw tliet direttivi li jkopru l-ewwel tliet aġenti fiżiċi, jiġifieri. l-vibrazzjoni (id-Direttiva 2002/44/KE), l-istorbju (id-Direttiva 2003/10/KE) u l-kampijiet elettromanjetiċi (id-Direttiva 2004/40/KE). Il-proposta attwali tikkonsisti mir-raba’ u l-aħħar fażi ta’ l-istrateġija ġenerali adottata mill-Kunsill, partikolarment biex tintroduċi direttiva separata individwali għal kull aġent fiżiku[1]. 3. KUMMENTI DWAR IL-POŻIZZJONI KOMUNI 3.1. Ġenerali Minħabba li l-proposta nqasmet, il-pożizzjoni komuni għandha x’taqsam biss mat-talbiet speċifiċi minimi għall-ħarsien tal-ħaddiema minn riskji għas-saħħa u s-sigurtà tagħhom, li jinqalgħu jew jistgħu jinqalgħu meta jkunu esposti għal radjazzjoni ottika. Il-pożizzjoni komuni tadotta strateġija differenti bejn meta wieħed ikun espost għal sorsi artifiċjali u sorsi naturali. Meta wieħed ikun espost għal sorsi artifiċjali, il-pożizzjoni komuni tagħmel limitu fuq il-valuri ta’ espożizzjoni (ELVs) li huma bbażati direttament fuq effetti fuq is-saħħa u kunsiderazzjonijiet bijoloġiċi. Konformità ma' dawn il-limiti tassigura li l-ħaddiema esposti għal radjazzjoni ottika huma protetti mill-effetti kollha magħrufa li jagħmlu ħsara lis-saħħa tagħhom. Dawn il-valuri huma konservattivi ħafna u bbażati fil-maġġoranza fuq il-linji ta’ gwida ta’ l-ICNIRP[2] u fuq ir-rakomandazzjonijiet biex jillimitaw kemm wieħed ikun espost għal radjazzjoni li mhijiex ijonizzata. Dawn il-linji ta’ gwida bbażati fuq studji xjentifiċi huma ddiżinjati b’tali mod li jiprevjenu effetti qawwija u fuq medda ta’ żmien twila lill-għajnejn u lill-ġilda li jistagħu jsiru b’espożizzjoni ta’ livelli għolja. L-ELVs ordnati fil-linji ta’ gwida ta’ l-ICNIRP jikkorrespondu ma’ dawk żviluppati minn korpi konsultattivi xjentifiċi u indipendenti oħrajn. Minħabba n-natura konservattiva ta’ l-ELVs irrakkomandati ta’kemm wieħed għandu jkun espost għal radjazzjoni ottika, il-pożizzjoni komuni tastjeni milli tintroduċi valuri ta’ azzjoni aktar baxxi kif kien il-każ ta’ meta wieħed ikun espost għal kampijiet elettromanjetiċi (id-Direttiva 2004/40/KE). Peress li l-applikazzjoni ta’ l-ELVs mhijiex meqjusa xierqa fil-każ li wieħed ikun espost għal sorsi naturali ta' radjazzjoni ottika, bħal pereżempju għar-radjazzjoni tax-xemx jew nirien naturali, il-pożizzjoni komuni tenfasizza l-importanza ta’ l-informazzjoni u t-taħriġ tal-ħaddiema, ta’ stima ex ante tar-riskji u tal-miżuri sussegwenti preventivi sabiex jeliminaw jew inaqqsu l-effetti ta’ meta wieħed ikun espost għal sorsi naturali. Il-pożizzjoni komuni tiddeskrivi l-miżuri preventivi meħtieġa biex inaqqsu r-riskji li għalihom huma esposti l-ħaddiema. Dawn il-miżuri preventivi huma bbażati primarjament fuq l-obbligu ta’ min iħaddem li jidentifika u jagħmel stima tar-riskji diversi li jirriżultaw meta l-ħaddiema jkunu esposti għal radjazzjoni ottika matul xogħolhom. Waħda mill-elementi prinċipali fil-pożizzjoni komuni hija għalhekk l-istima tal-livelli ta’ radjazzjoni ottika li għaliha l-ħaddiema jkunu esposti, li għaliha ' jkunu jistgħu jeħtieġu miżuri u/jew kalkulazzjonijiet. F’din il-konnessjoni, il-pożizzjoni komuni tinkludi struzzjonijiet dwar il-metodoloġija li se tiġi applikata sabiex jiġu stmati l-livelli ta’ espożizzjoni: għandhom jintużaw l-istandards u r-rakkomandazzjonijiet ta’ l-IEC, CEI jew CEN[3] u, jekk dawn mhumiex disponibbli, għandhom jiġu segwiti l-linji ta’ gwida nazzjonali jew internazzjonali bbażati fuq studju xjentifiku. Barra minn hekk, sabiex tiġi evitata tagħbija bla bżonn lill-intrapriżi, l-istima tista' tieħu f'kunsiderazzjoni d-data fornuta mill-manifatturi tat-tagħmir li jipproduċi radjazzjoni ottika fejn din hija koperta b’Direttiva rilevanti tal-Komunità. Fuq il-bażi ta’ l-istima tar-riskju, u sakemm l-istima mwettqa turi li l-limitu tal-valuri ta’ kemm wieħed ikun espost mhix maqbuża u r-riskji ta’ sigurtà jistgħu jkunu esklużi, minn iħaddem huwa mitlub li joħroġ bi pjan ta’ azzjoni u jimplimentah, u li jkun fih miżuri tekniċi u/ jew ta' organizzazzjoni bil-ħsieb li jiprevjenu li jinqabeż il-valuri fil-limitu ta' kemm wieħed ikun espost. Il-pożizzjoni komuni tinkludi dispożizzjonijiet dettaljati dwar l-informazzjoni u t-taħriġ għal ħaddiema esposti għal riskji minn radjazzjoni ottika. Timponi ukoll “sorveljanza xierqa tas-saħħa” għal ħaddiema li jistgħu jsofru minn effetti negattivi ta’ saħħa jew sigurtà Kollox ma’ kollox il-pożizzjoni komuni tal-Kunsill timxi fuq il-linji tal-proposta tal-Kummissjoni, anke jekk l-istruttura tvarja b'riżultat tal-qasma tal-proposta u jekk iddaħħal xi bdil minħabba l-evoluzzjoni tal-progress tekniku u l-għarfien xjentifiku f'dan il-qasam sa mill-adozzjoni fl-1994 tal-proposta tal-Kummissjoni. 3.2. L-emendi tal-Parlament Ewropew fl-ewwel qari L-emendi tal-Parlament Ewropew adottati fl-ewwel qari li għandhom x’jaqsmu mar-radjazzjoni ottika huma n-numri 1, 4-21, 27 u 34-36. L-emendi 1, 5, 9, 14 u 16 ġew aċċettati b’mod sħiħ, kemm fl-artikolu 5 tal-pożizzjoni komuni kif ukoll fil-proposta ta' l-emenda. L-emenda 13 ġiet aċċettata b’mod sħiħ fil-pożizzjoni komuni u fformulata naqra differenti fl-Artikolu 5. L-emenda 4 ġiet aċċettata parzjalment fil-pożizzjoni komuni, fl-Artikolu 2(e), filwaqt li ġiet aċċetta b’mod sħiħ fil-proposta emendata. Il-Kummissjoni taċċetta l-emenda li hija l-aktar rilevanti fid-dawl ta’ l-istruttura l-ġdida tat-test u l-istrateġija l-ġdida preventiva imposta mill-evoluzzjoni ta' għarfien tekniku sa mill-1994. L-emendi 10 u 17 ġew aċċettati fl-ispirtu fl-Artikolu 4(4) tal-pożizzjoni komuni. L-emenda 12 ġiet inkluża fl-ispirtu fl-Artikolu 5(1) tal-pożizzjoni komuni u b’mod sħiħ fil-proposta emendata. Il-pożizzjoni komuni tirreferi għall-eliminazzjoni tar-riskji jew għal tnaqqis sa l-inqas livell possibbli. Din hija aċċettabbli għal Kummissjoni peress li tiżgura livell għoli ta’ ħarsien f’konformità mad-Direttiva 89/391/KEE. L-emenda 15 tas-sorveljanza tas-saħħa li kienet inkluża fil-proposta emendata, ma ġietx inkluża fil-pożizzjoni komuni, kuntrarju għax-xewqat inizjali tal-Kummissjoni. Minkejja l-fatt li l-Kummissjoni kienet tippreferi li din l-emenda tkun inkluża b’mod sħiħ fil-pożizzjoni komuni, hija aċċettat l-esklużjoni tagħha sabiex jintlaħaq kompromess globali aktar faċilment. L-emenda 25, li ma kinetx inkluża fil-proposta emendata, ġiet inkorporata fil-pożizzjoni komuni u b’mod sħiħ skond l-Artikolu 12. L-emendi 6, 7, 8, 11, 18 19, 20, 21, 27 u 34 – 36 ma ġewx inklużi fil-pożizzjoni komuni filwaqt li ġew inklużi fil-proposta emendata. Il-Kummissjoni taċċetta li dawn l-emendi li mhumiex relevanti ma’ jiġux inklużi fid-dawl ta’ l-istruttura l-ġdida tat-test u l-istrateġija l-ġdida preventiva imposta mill-evoluzzjoni ta' għarfien tekniku sa mill-1994. Barra minn hekk: - l-emendi 18, 19 u 20 huma żejda peress li l-pożizzjoni komuni ma tinkludix xi dispożizzjoni speċjali għad-derogi u l-eżenzjonijiet; - dwar l-emenda 21, il-Kummissjoni aċċettat l-opinjoni tal-Kunsill li tikkunsidra d-dispożizzjoni standard ta’ l-Artikolu 11 fuq Kumitat li jassisti l-Kummissjoni, bħala suffiċjenti. L-akbar differenzi bejn il-Pożizzjoni Komuni u l-proposta emendata tal-Kummissjoni huma dwar: - l-istruttura l-ġdida minħabba l-fatt li r-radjazzjoni ottika hija trattata f'direttiva speċifika; - ir-ristrutturazzjoni u t-tifsira mill-ġdid tal-limiti tal-valuri ta’ kemm wieħed ikun espost, inkluż it-tħassir tal-valuri t’azzjoni u l-livell limitu. Dan sar sabiex id-dispożizzjonijiet tad-direttiva jinġiebu f’konformità ma’ l-aħħar żviluppi xjentifiċi u tekniċi fil-kwistjoni; - It-Tabelli u d-dispożizzjonjiet fl-Annessi li jimxu fil-qrib mar-rakkomandazzjonijiet ta’ l-ICNIRP. Fin-numru limitat ta’ każi fejn l-ICNIRP ma jagħmilx rakkomandazzjoni kwantifikabbli, partikolarment f’ sitwazzjonijiet speċjali b’radjazzjoni ottika koerenti (lażer), iddaħħlu dawk mill-IEC. Ta’ min jinnota li hemm ftit oqsma fis-saħħa u sigurtà fuq ix-xogħol fejn hemm ftehim daqshekk wiesa’ fost awtorijtajiet tas-saħħa konsultattivi nazzjonali u internazzjonali dwar il-livelli siguri ta' l-espożizzjoni; - ir-referenza għall-istandards, għar-rakkomandazzjonijiet u għal-linji ta’ gwida bbażati fuq studju xjentifiku għall-stima, tkejjil u kalkulazzjoni tal-livelli ta’ kemm wieħed ikun espost għal sorsi artifiċjali ta’ radjazzjoni li se jsiru fil-kuntest ta’ valutazzjoni tar-riskju; - it-tħassir tat-talba li tiddikkjara ċerti attivitajiet bħala li qed jippreżentaw riskju akbar lill-awtorità responabbli; Dwar is-sorveljanza tas-saħħa, il-Kummissjoni aċċettat l-Artikolu 8 tal-pożizzjoni komuni bħala kompromess minkejja l-fatt li l-aspett preventiv tas-sorveljanza tas-saħħa ma sarx espliċitu u li l-ħaddiema mhux intitolati għal eżaminazzjoni medika speċifika fil-każ li wieħed ikun espost iżżejjed. 4. KONKLUŻJONIJIET/ KUMMENTI ĠENERALI Il-Kummissjoni tikkunsidra li l-Pożizzjoni Komuni hija f’konformità ma’ l-għanijiet fundamentali tal-proposta oriġinali emendata. Tikkunsidra ukoll li l-pożizzjoni komuni kkunsidrat l-aħħar progress xejntifiku u tekniku fl-oqsma tar-riskju meta wieħed ikun espost għal radjazzjoni ottika u ta’ bosta mit-talbiet mill-Parlament Ewropew fl-emendi proposti. Il-Kummissjoni tappoġġja l-pożizzjoni komuni fl-intier tagħha. 5. STQARRIJA TAL-KUMMISSJONI Matul l-aħħar diskussjonijiet qabel l-adozzjoni, il-Kunsill għamel din l-istqarrija li ġejja dwar l-iżvilupp tal-linji ta’ gwida prattiċi: “ Il-Kunsill jistieden lill-Kummissjoni biex tiżviluppa, wara konsultazzjoni mal-Kumitat Konsultattiv dwar is-Saħħa u Sigurtà fuq ix-Xogħol, linji ta' gwida prattiċi biex tħaffef l-implimentazzjoni tad-dispożizzjonijiet ta' din id-Direttiva, b'mod partikolari l-Artikoli 4 u 5 u l-Annessi.” It-tweġiba tal-Kummissjoni għall-Istqarrija tal-Kunsill fil-minuti tagħha: " Il-Kummissjoni tieħu nota tat-talba tal-Kunsill u ser tatiha l-attenzjoni meħtieġa. Il-Kummissjoni tirriserva d-dritt madankollu li twieġeb skond ir-regoli tat-Trattat, b’kunsiderazzjoni partikolari tad-dritt tagħha ta’ inizjattiva u tar-riżorsi umani u finanzjarji disponibbli għaliha.” [1] Ara l-istqarrija fil-minuti tal-Kunsill tal-25 ta’ Ġunju 2001 [2] Il-Kummissjoni Internazzjonali għall-Ħarsien mir-Radjazzjoni mhux Ijonizzata. [3] IEC: Il-Kummissjoni Internazzjonali Elettroteknika CEI: Il-Kummissjoni Internazzjonali dwar l-Illuminazzjoni CEN: Il-Kumitat Ewropew għall-Istandardizzazzjoni